Jirafo

Jirafo (Giraffa camelopardalis) esas la maxim alta (til 5,5 m) del landala animali. Tamen, quale homi, lua kolo havas nur 7 vertebri. Jirafi nutras su precipue di folii de arbori, exemple akacii. Drinkar esas desfacila por li e li mustas eskartar la gambi por facar ol. Karakteri Lua pezo varias de 950 til 1100 kg por l'adulta femino e til 1500 kg por l'adulta maskulo. lua felo esas precipue rufa kun nigra e flava makuli. lua ventro esas blanka. la kapo portas du mikra korni pelo-kovrita En l'arterii-kolo, reto di ringa muskuli helpas hisar sango til la cerebro. En sua veini li havas valvi qui impedas rapida sinkopo kande li abasas la kapo. Li amblas, ma kun du gambi larje eskartita ye rapideso di 15 km/h, e tamen li povas atingar 50 km/h en stranja galopo helpita da specala muskuli en la kolo. Jirafino povas komencar riproduktar su evante kin yari, e la akusho eventas stacante pos dek-e-kin-monata gravideso. Naskinti mezuras 2 metri e pezas cirkume 40 til 80 kg. Kande jirafo naskas, ol falas de alteso de 2 metri. Jirafini rare parturas plu kam un filio singla-foye, e ne esas desfacila komprenar pro quo. Jus naskinta jirafo povas pezar til 60 kilogrami ed esar alta de du metri. Un horo pos la nasko, la yuno ja povas stacar e mam-sugar. Quankam lu komencas pasturar ne longe pos la nasko, lu duros mam-sugar til ke lu evos non monati. Minacate da ula danjero, la jirafa yuno shirmas su inter la gambi di sua matro, nam elua forta kiki esas bonega protekto kontre maxim multa animali chasera. Jirafi chasesas precipue da leoni.